El Barça de Koeman ja s'entrena sense Messi ni Rakitic - Diari de Girona\nEl Barça de Koeman ja s'entrena sense Messi ni Rakitic\nL'argentí es manté en la seva negativa, mentre que el croat està a un pas de fitxar pel Sevilla\nefe 31.08.2020 | 23:02\nLuis Suárez, arribant a la Ciutat Esportiva. efe/alejandro garcia\nLuis Suárez, arribant a la Ciutat Esportiva.\nEl nou Barcelona de Ronald Koeman va començar ahir la pretemporada sense el seu capità, el davanter Lionel Messi, que es manté en el seu desig d'abandonar el club, i tensa més la corda, ni el migcampista Ivan Rakitic, a un pas de fitxar pel Sevilla.\nDesprés que Messi no es presentés diumenge, al costat de la resta dels seus companys, per passar el test PCR previ a la tornada a la feina, s'esperava que tampoc ho fes al primer entrenament del curs, com va succeir. Segons el conveni del col·lctiu, l'argentí va incórrer en una falta greu. Si es manté en la seva negativa, podria ser suspès de treball i sou d'acord amb el conveni entre La Lliga i l'AFE. Podrien restar-li entre 11 i 30 dies o una multa de fins al 25% del seu salari. Tampoc va participar-hi Rakitic, amb permís del club per absentar-se de l'entrenament, ja que està ultimant la seva tornada al conjunt sevillà.\nEl primer dia de Koeman\nEn total, 19 futbolistes van exercitar-se, dividits en dos camps d'entrenament, en la primera sessió que Koeman va dirigir a la Ciutat Esportiva Joan Gamper: Piqué, Luis Suárez, Dembélé, Neto, Jordi Alba, Sergi Roberto, Arturo Vidal, Junior, Rafinha, Oriol Busquets, Matheus Fernandes, Wagué, Araujo, Akieme, Cuenca, Konrad, Ilaix Moriba, Monchu i Arnau Tenas.\nLa plantilla blaugrana tornarà a entrenar-se aquest matí, a les 9.30 hores, a les instal·lacions de Sant Joan Despí.


Taller de construcció de tabals i tabalada amb els Grallers d’Igualada — Ajuntament d'Igualada\n23º max. / 13º min. 26/05/2022 08:08\nSou a: Inici / Noticies / Taller de construcció de tabals i tabalada amb els Grallers d’Igualada\nTaller de construcció de tabals i tabalada amb els Grallers d’Igualada\nL’activitat, gratuïta i pensada pel públic familiar, es duu a terme en el marc del Dia de la Música\nLa Festa de la Música se celebra a tot el món el 21 de juny i busca potenciar el contacte directe i la popularització de la música. Aquest any a Igualada se celebrarà amb els Grallers d’Igualada, entitat que compleix els seus primers 25 anys com a colla.\nA partir de les 13h, en acabar el taller, i després d’haver construït el seu propi tabal, els participants podran escoltar les explicacions per part dels Grallers d’Igualada sobre els diferents elements de percussió que integren el grup i els so de cadascun. També ensenyaran a fer alguns ritmes de conjunt i els senyals d’inici i de final de ritme. Després d’haver practicat una mica, es podrà participar en una petita cercavila d’iniciació que posarà a prova la destresa dels més menuts, que acompanyaran els Grallers amb els ritmes apresos. En finalitzar, cada participant rebrà el Diploma de Tabaler de la mà dels components del grup.\nEls Grallers d’Igualada es defineixen com a grup de gralles i tabals “polivalent, alegre i compromès”. Actuen sols o bé acompanyant diferents elements festius i asseguren que ho fan “per gaudir i fer gaudir de la festa a tothom qui escolta el seu so popular tan lligat a la cultura catalana”.\nEl programa Cultura en Família ofereix una sèrie d’activitats perquè petits i grans gaudeixin plegats de tallers de tota mena, teatre i espectacles musicals, festes populars, visites, contacontes o cinema en català. Un seguit de propostes, en bona part gratuïtes, organitzades des de l’Ajuntament d’Igualada i l’Institut Municipal de Cultura (IMC) en col·laboració amb el Museu de la Pell, el Programa de Millora del Barri de Sant Agustí, la Biblioteca Central i la programació estable de teatre de Xarxa Igualada.\nPertany a: Famílies, Entitats, Cultura i patrimoni


Clàssic del mes, vol. 8: The Secret of Monkey Island\nGrim Fandango, Full Throttle o Day of the Tentacle formen part de l’excel·lent història de la companyia de videojocs LucasArts. Però les aventures protagonitzades per Guybrush Threepwood resulten especialment recordades per proporcionar diversió en majúscules.\nTítols com Grim Fandango, Full Throttle o Day of the Tentacle formen part de l’excel·lent història de la companyia de videojocs LucasArts. Però les aventures protagonitzades per Guybrush Threepwood resulten especialment recordades per proporcionar diversió en majúscules.\nEls jocs d’estratègia i gestió, els shooters en primera persona o els RPG occidentals són alguns dels gèneres per excel·lència dels videojocs per a ordinador. Un privilegiat grup en el qual també destaquen les aventures gràfiques, que feren evolucionar les aventures conversacionals portant els components d’exploració, diàleg i resolució de trencaclosques a un nivell major d’immersió, accessibilitat i interacció.\nTant The Secret of Monkey Island com la seva seqüela, Monkey Island 2: LeChuck’s Revenge destaquen entre les millors aventures gràfiques que s’han fet mai. The Secret of Monkey Island fou publicat a 1990 per LucasArts (propietat de Disney a hores d’ara) i Ron Gilbert, Dave Grossman i Tim Schafer en van ser els dissenyadors.\nLa recreació dels escenaris i la caracterització dels personatges eren només alguns dels punts forts de The Secret of Monkey Island, en què els jugadors guiaven el protagonista, Guybrush Threepwood, a l’estil point and click, mitjançant una sèrie de comandaments (accions clau com “donar”, “agafar”, “parlar”, etc.) que servien perquè interactués amb l’entorn. El joc presumia d’un magnífic guió, que assegurava diàlegs i situacions còmiques que han passat, sens dubte, a la història del mitjà.\nPodeu jugar The Secret of Monkey Island en una edició especial llançada per a PlayStation 3, Xbox 360 i Steam que inclou una versió del clàssic remasteritzada, a més del joc original.


Marta Vergonyós Cabratosa Dones Visuals : Dones Visuals\nNeix l’any 1975 a l’Empordà.Llicenciada en Belles Arts per la U.B ha cursat estudis de cinema documental a l’E.I.C.T.V de San Antonio de los Baños Cuba.És una artista multidisciplinar que treballa des de diferents llenguatges, com ara el documental de creació , les instal.lacions o la performance.\nEn l’àmbit audiovisual , el seu treball com a directora s’especialitza en la realització de documentals de creació feministes, com En Rereguarda , sobre dones que han viscut conflictes bèl.lics , Comença en tu , sobre dones que han viscut violència masclista.\nRealitza campanyes de sensibilització o videoclips, com ara Desactiva el Control , Despierto , així com peçes de video-performance o assaig audiovisual com Transmissions.També realitza assessories de guió amb perspectiva feminista.\nCompagina el seu treball de creació , amb la gestió cultural feminista , essent una de les impulsores del Centre de Cultura de Dones Francesca Bonnemaison- La Bonne , del que ha estat la directora en els darrers anys.\nActualment treballa en l’assaig audiovisual Blueism , sobre l’amor de les dones.\nComença en tu/Empieza en ti


Editat el número d’aquest mes d’octubre del butlletí municipal “Olèrdola Informació” — Ajuntament d'Olèrdola\n22:30 del 20 de maig de 2022\nEditat el número d’aquest mes d’octubre del butlletí municipal “Olèrdola Informació”\nEditat el número d’aquest mes d’octubre del butlletí municipal “Olèrdola Informació” La publicació es preveu distribuir a totes les llars del municipi durant la propera setmana http://www.olerdola.cat/news/editat-el-numero-d2019aquest-mes-d2019octubre-del-butlleti-municipal-201colerdola-informacio201d http://www.olerdola.cat/news/editat-el-numero-d2019aquest-mes-d2019octubre-del-butlleti-municipal-201colerdola-informacio201d/@@download/image/FragmentPortada.jpg\nLa publicació es preveu distribuir a totes les llars del municipi durant la propera setmana\nFragment de la portada\nLa crònica del ple de l’Ajuntament d’Olèrdola, corresponent a la sessió d’aquest dilluns 30 de setembre, és un dels continguts destacats de l’edició d’aquest més d’octubre del butlletí municipal “Olèrdola Informació”. En la crònica es fa referència a la renúncia d’Artur Santacana com a regidor de l’Ajuntament, així com de la modificació de pressupost aprovada per valor de 290.000 euros, o bé l’acord sobre l’aprovació de l’ordenança de l’administració electrònica, entre d’altres punts.\nL’edició número 183 del butlletí municipal també recull informacions sobre l’inici del curs escolar, les accions reivindicatives fetes a Olèrdola dins “La Via Catalana”, així com la gestió de la zona d’equipaments de Daltmar. Altres continguts rellevants del butlletí són el detall dels programes d’actes de la Festa Major de Sant Miquel d’Olèrdola i de les festes del most de Sant Pere Molanta i Moja.\nEl butlletí “Olèrdola Informació” té una periodicitat bimensual i es distribueix a totes les llars del municipi. Els exemplars es preveuen repartir durant la propera setmana.\nConsulta el butlletí “Olèrdola Informació” 183-octubre de 2013, clicant aquí


Naturalesa humana - Revista Mètode\nLa visió de la naturalesa humana ha canviat considerablement en el segle xx gràcies al desenvolupament inicial d’una hermenèutica que considerava l’home un animal de llenguatge, impossible de definir en termes essencials, i l’existència del qual és inseparable de les maneres que té de comprendre el món i de comprendre’s a si mateix. L’equació entre comprensió (l’home, per a ser, necessita comprendre) i manera de viure travessa una part important de les antropologies, filosòfiques i culturals, de l’últim segle; i, tal vegada, culmina en els escrits sobre l’hermenèutica del subjecte i la biopolítica amb què es tanca l’obra de Foucault, i que tants efectes estan tenint en el pensament posterior.\nA aquesta lectura de l’home com a ésser de símbols s’afegeix (ara amb caràcter complementari, ara entrant en conflicte) el desenvolupament de la comprensió en termes de teoria de l’evolució i de biologia genètica, producte de l’enorme avanç teòric efectuat per la biologia, i que tendeix a naturalitzar la nostra visió de l’home; o, en tot cas, a relativitzar la distància entre l’ésser viu i l’ésser de llenguatge, i que torna problemàtica la manera d’entendre la inserció de l’ésser humà en la naturalesa.\nAquesta problemàtica general, que pot teoritzar-se des de perspectives distintes –i a aquesta visió plural pretén contribuir aquest monogràfic– té conseqüències importants sobre la nostra manera de pensar l’ètica, amb l’emergència de problemes nous, i d’idees com «drets dels animals» o «drets de generacions futures»; i, evidentment, té la seua incidència sobre els modes d’entendre les diferències de gènere, perspectiva que també hem volgut incorporar. No pretenem establir doctrina sobre els temes tractats, sinó incitar a la reflexió i contribuir a fer que es generalitze el debat aportant alguns instruments per fer-ho.\nMonogràfic coordinat per Sergio Sevilla. Catedràtic de Filosofia. Departament de Filosofia. Universitat de València.\nLa naturalesa humana ha estat el punt de partida per als artistes Rafael Martí Quinto i Jesús Martínez Oliva, que han col·laborat amb Mètode en aquest monogràfic per a oferir-nos una visió des de l’art que complementa els temes tractats en els diferents articles.\nA dalt, Rafael Martí Quinto. Sèrie «Naturalesa humana», 2010. Oli sobre paper, 21 x 29,7 cm.


Kanjiza Hotels - PREUS AMB ELS DESCOMPTES MÉS GRANS a tots els hotels a Kanjiza\nTant si es tracta d'un viatge de plaer com si és de negocis, Hotel Aqua Panon és una elecció d'allot\nTant si es tracta d'un viatge de plaer com si és de negocis, Hotel Aqua Panon és una elecció d'allotjament magnífica quan visiten Kanjiza. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Hotel Aqua Panon asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients. L'ambient de Hotel Aqua Panon es reflexa en cada habitació. aire condicionat, calefacció, servei de despertador, escriptori, mini bar són només algunes de les comoditats a la vostra disposició. Durant el dia podeu gaudir de l'atmòsfera relaxant de bany, sauna, piscina exterior, piscina coberta, spa. Les seves instal.lacions de primera i una situació excelent fan de Hotel Aqua Panon la base perfecta per a gaudir de la seva estada a Kanjiza.\nAl visitar Kanjiza, vosté es sentirà com a casa a Art Garni Hotel, què li ofereix un allotjament de Al visitar Kanjiza, vosté es sentirà com a casa a Art Garni Hotel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Art Garni Hotel també ofereix moltes instal.lacions per enriquir la seva estada a Kanjiza. L'hotel ofereix accés a una gran gama de serveis, inclosos recepció 24 hores, express check-in/check-out, magatzem d'equipatge, instal·lacions per a reunions i banquets , centre de negocis. A més, totes les habitacions ofereixen una gran varietat de comoditats com ara aire condicionat, calefacció, servei de despertador, escriptori, mini bar per satisfer els clients més exigents. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Sigui quina sigui la seva raó per visitar Kanjiza, el Art Garni Hotel és el lloc perfecte per una estimulant i emocionant escapada.\nFast internet, friedly staff, located in city center.\nSi el que està buscant és per un hotel ben situat a Kanjiza, no busqui més enllà de Garni Lupus Hote\nSi el que està buscant és per un hotel ben situat a Kanjiza, no busqui més enllà de Garni Lupus Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Garni Lupus Hotel asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, aparcament de cotxes, instal·lacions per a reunions i banquets , ascensor. L'ambient de Garni Lupus Hotel es reflexa en cada habitació. aire condicionat, escriptori, telèfon, aparell de televisió, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Garni Lupus Hotel.\nImpressions dels viatgers sobre Kanjiza\nDescobreixi els barris de Kanjiza\nAgoda.com abasta opcions d'allotjament en tota la ciutat. Des de grans hotels de cadenes internacionals a cases d'hostes familiars, donant resposta a totes les demandes dels viatgers. Amb més de 4 hotels repartits per tota la ciutat, us asseguram que trobarà l'oferta apropiada per a vostè. Moltes àrees, cada una amb una atmòsfera distinta, esperen ser descobertes a la ciutat. Kanjiza té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Reservi el seu proper viatge a Kanjiza amb Agoda, i gaudeixi de la nostra garntia de preus baixos.\nAllotjaments a North Banat Província\nQuè fer a Kanjiza\nTrobar més allotjaments a Kanjiza\nHotels Kanjiza populars


La Paraula parla de la Mare - Montalegre\nLes Sagrades Escriptures recullen l’acció de Déu, acte d’Amor, envers la salvació de l’home. Es serveix del mateix home per fer-nos arribar els seus designis de Pare, i especialment a través del seu Fill, el Verb encarnat. Una Verge infantarà un noi, ens anuncia el profeta Isaïes. I l’Àngel Gabriel es presenta a una noia anomenada Maria: Déu vos salve, Maria, plena de gracia, el Senyor és amb vos. Maria es va torbar davant d’aquestes paraules. Després de la seva resposta s’afanya per anar a ajudar a la seva cosina Elisabet, i aquesta la saluda amb unes paraules que repetim molt sovint: ¡Beneïda sou vos entres totes les dones! I quan el Fill escolta una lloança feta a la seva Mare, respon amb una lloança més profunda: ¡Benaurat més aviat qui escolta la Paraula de Déu i la posa en practica! És la biografia complerta de Maria. Però, les últimes paraules del Fill són les que manifesten la seva voluntat eterna per la Mare i que perpetuen la seva unió en la missió redemptora i salvadora del Fill: ¡Dona, aquí tens el teu fill!, i dirigint-se al deixeble estimat diu: ¡Aquí tens la teva Mare!\nPoques paraules referents a Maria, però d’una gran profunditat teològica i espiritual, a la vegada que són d’una senzillesa i comprensió inigualables. Manifesten el gran Amor del Fill vers la Mare i tots nosaltres. Saber-nos fills i filles de Maria, acollir-la a casa nostra com a Mare, es garantia de què complirem la voluntat de Déu al llarg de la nostre vida. Junt a Maria sabrem encertar el camí que ens porta a Déu, i amb ella, sabrem retrobar-lo si en algun moment ens despistem i el perdem o ens desviem del camí. Com afirmava sant Josepmaria, ¡A Jesús es va i es torna per Maria! Procurem tractar-la com el que és: Mare de Déu i Mare nostra.\nEl mes de maig, el mes de Maria, ha de suposar per nosaltres un creixement en el desig d’estimar més a Déu de la ma de Maria. Si estimem la Mare, estimarem al Fill. Així ho van comprovar els pastorets de Fàtima. Com deia Jacinta: “M’agrada molt dir-li a Jesús que l’estimo”.\n15 Maig, 2017 - Editorial\t0 comentaris


Navision, el millor software per a PIMES\nEl millor ERP té nom propi\n"Microsoft Dynamics NAV"\nSi vols controlar de veritat els processos de la teva empresa, descobreix Navision (Microsoft Dynamics NAV), una eina 100 % personalitzable al teu sector, capaç d'integrar totes les àrees de negoci: finances, projectes, recursos humans, fabricació, magatzem, compres, vendes, màrqueting i servei al client.\nDescobreix Dynamics NAV\nMicrosoft Dynamics NAV, abans Navision, és un software de planificació de recursos empresarials (ERP) que ajuda a la gestió integral dels negocis.\nNo de qualsevol negoci... Dels millors!\nPer què NAV? 10 raons\nNou: Dynamics NAV 2018\nAfegeix les últimes funcionalitats\nPerquè un dels grans avantatges d'adoptar Navision és que tindràs sempre la garantia de gaudir de la tecnologia més avançada... I les últimes novetats!\nGestió de magatzems mòbils\n... I controla totes les àrees del teu negoci\nNavision és una eina integral, engloba totes les àrees de negoci i les integra de forma personalitzada en un únic tauler de control, per facilitar l'anàlisi i la presa de decisions.\nImplantació local / al núvol\nImplanta Navision en local\nInstal·la Navision als teus propis servidors, a la teva oficina. Màxim control.\nNavision en local\nInstal·la Navision al núvol\nExternalitza la implantació a servidors de tercers. Accedeix a través d'Internet.\nNavision al núvol\nQuant costa Navision?\nAquest 2017 Microsoft ofereix una doble alternativa: davant de la tradicional propietat de Navision sorgeix ara Navision en subscripció (lloguer o pagament per ús). Quina és la millor opció per al teu negoci?\nCompra de llicències\nRecomanada per a empreses que volen tenir el màxim control de les dades de negoci.\nSubscripció / Pagament per ús\nRecomanada especialment per a empreses que sempre disposen de connexió a Internet.\nPortem gairebé mig segle en això, hem conegut dotzenes d'ERP i hem après de tots ells.\nAvui treballem només amb el millor, no volem riscos...\nDynamics NAV ofereix un entorn segur que podem adaptar i personalitzar per a cada client.\nAprofita el nostre know-how!\nClients contents.Casos d'èxit\n“Coneixes tot el que Dynamics NAV pot fer per tu? ” “¿Conoces todo lo que Dynamics NAV puede hacer por ti? ”


ES0141114027 - GVC GAESCO PATRIMONIALISTA, FI Clase I\nGVC GAESCO PATRIMONIALISTA, FI Clase I\nEl Fons aprofita les inèrcies dels mercats de Renda Variable, invertint més a mesura que aquests es van tornant més saludables i desinvertint quan es detecta una degradació, és a dir, quan la relació entre volatilitat i rendibilitat va perdent atractiu. El procés d'inversió és clar i disciplinat, ja que aprofita i optimitza l'experiència de molts anys als mercats financers, intentant distingir entre els moviments que poden caracteritzar-se com soroll habitual del mercat i els moviments estructurals, evitant així la influència subjectiva de les emocions. La inversió es distribueix entre actius sense risc (Fons de Renda Fixa i Mercat Monetari) i actius amb risc (Fons de Renda Variable i ETFs), en funció del context del mercat i les perspectives econòmiques. El rang d'inversió en cadascuna de les dues classes d'actius és molt ampli (0% -100%), la qual cosa proporciona una gran flexibilitat i agilitat per adaptar-se a les fluctuacions dels mercats. A l'hora d'invertir té en compte diferents factors com la Renda Variable, les Divises i el Mercat Monetari: La Renda Variable: efectua una acurada selecció dels mercats de Renda Variable mundials, als quals pot destinar un percentatge variable del patrimoni del Fons, tant a nivell individual, en cada un dels tipus de Renda Variable, com a nivell global, pel fa a l'exposició total que el Fons pugui tenir a la mateixa, el qual oscil·la en el temps. Les Divises: La divisa base és l'euro, de manera que la gestió d'inversions optimitza la relació rendibilitat / risc en euros. El Mercat Monetari: és el mercat alternatiu on inverteix el Fons quan no detecta cap oportunitat als mercats de Renda Variable. A partir del 12 de febrer de 2016 aquest Fons ha adquirit la categoria de Fons subordinat (Feeder) del Fons Luxemburguès Pareturn GVC Gaesco Patrimonial Fund (Màster) gestionats ambdós per GVC Gaesco Gestión SGIIC.\nBNP PARIBAS SECURITIES SERVICES, SUCURSAL A ESPANYA\nEuribor a 1 semana + 200pb\nGAPATIE SM Equity


Afectats per BPA estudien emprendre accions judicials contra Cred\nAfectats per BPA estudien emprendre accions judicials contra Credit Suisse pel bloqueig de la renda variable\nNoticies » Economia 03 d'octubre, 2017\nEls propietaris de bons de renda variable de BPA, bloquejats a Credit Suisse des de fa més de dos anys, estudien emprendre accions judicials contra l'entitat financera helvètica. Es tracta de 500 milions d´euros que aquest banc tenia com a custodi i que no ha desbloquejat.\nAquest dimecres, la plataforma d´afectats per BPA, liderada per les advocades Anna Solé i Gemma Martínez, organitza una xerrada en un hotel de la capital amb persones que van adquirir l´instrument financer conegut com a renda variable a l´antic banc intervingut. Es calcula que hi ha uns 20.000 comptes afectats, la gran majoria dels quals són de ciutadans espanyols, tot i que també hi ha perjudicats d´altres nacionalitats, incloent-hi andorrans.\nLa plataforma vol oferir assessorament gratuït als afectats per emprendre accions judicials contra l´entitat financera que els manté bloquejats a Suïssa. D´entrada, es descarta que aquestes iniciatives legals es duguin a terme a Andorra. La raó per la qual es volen emprendre aquestes accions és que la tasca negociadora que ha dut a terme Vall Banc amb el banc suís no ha permès encara el desbloqueig d´aquests fons.\nD´altra banda, Vall Banc ha informat que Richard Carrion ha estat nomenat president del banc i Michael Christner, conseller delegat. Segons assegura, aquests nomenaments demostren el compromís de JC Flowers amb el banc andorrà.


Protestem contra el tancament dels CAP de Lleida les tardes d'estiu - Digues la teva! - Altanto!! Revista\nDAAM Festa Major crisi econòmica Seròs empreses Unió Pagesos mobilitzacions ciutadanes centres educatius Mossos d'Esquadra Lleida futbol festes i celebracions Catalunya Alcarràs Soses Torres de Segre Generalitat delictes Aitona Partits polítics Massalcoreig agricultura, fruticultura, ramaderia handbol sindicat agrari ajuntaments\nProtestem contra el tancament dels CAP de Lleida les tardes d'estiu\nL'Assemblea d'Indignats de Cappont volem manifestar la nostra total oposició al tancament dels CAPs de Lleida ciutat durant les tardes d'estiu en considerar que es tracta d'una mesura més cap al deteriorament dels serveis de la sanitat pública per part del Govern neolliberal de CiU. És per aquest motiu que aquest dilluns 2 de juliol, dia d'inici d'aquesta mesura a les 17.00 h, hem realitzat una protesta ciutadana, amb xiulets i cartells, a les portes del CAP de Cappont contra una retallada horària totalment injustificada. Davant aquest injust ajust els Indignats de Cappont manifestem el següent:\n1. Que el tancament dels CAP de les 17.00 a les 20.00 des de l'1 de juliol fins al 14 de setembre afectarà l'atenció sanitària de proximitat ja que obligarà als usuaris a traslladar-se al CCUAP de la Rambla Ferran.\n2. Que les raons de reducció de despeses de personal i energia no justifiquen una mesura com aquesta perquè atempta contra la qualitat i l'agilitat de l'atenció mèdica i d'urgències als barris principalment aquells que estan més allunyats del centre de la ciutat.\n3. Que les mesures de reforç del CCUAP amb un metge i una infermera més són insuficients per suplir i atendre les urgències davant el tancament estival de tarda de 7 CAPs en les dimensions d'una ciutat com Lleida.\n4. Que no és gens seriós que responsables dels CAP justifiquin la mesura per manca d'activitat "ja que la gent és a la piscina, a la platja o a casa perquè fa massa calor". Entenem que aquests responsables no entenen el principi de contingència en Salut (allò que pot o no pot succeir): qualsevol urgència es pot donar en qualsevol hora i qualsevol moment i en sanitat els criteris d'atenció urgent, ràpida i pròxima s'anteposa a l'estalvi econòmic. És més, aspectes com la calor i el bany en una piscina són circumstàncies i elements que poden incrementar la necessitat de les atencions principalment en sectors més vulnerables com els infants i la gent gran.\nMinuts després del tancament una desena d'usuaris que desconeixien la mesura han assegurat que la nova retallada els havia complicat la seva atenció mèdica perquè els obligava a desplaçar-se lluny del barri de Cappont.\nPer tot això, reclamem aturar aquesta mesura de tancament i instem a les autoritats sanitàries a l'obertura dels CAP durant les tardes d'estiu, que hauria d'anar acompanyat amb una dotació de serveis i personal apropiats per avançar en la qualitat sanitària. A la vegada, creiem que fora molt positiu que els professionals, agents socials, partits i altres es pronunciessin en contra d'una mesura que només fa que avançar cap a la destrucció del serveis públics en favor de les privatitzacions i els negocis privats. Tanmateix, considerem que els responsables del CAP de Cappont i de l'ICS no han complert la seva promesa d'informar degudament, amb diàleg i intercanvi d'opinions amb els usuaris, promesa a la qual es van comprometre el passat desembre en una reunió amb portaveus de l'Assemblea d'Indignats del barri.\nCom van expressar 2.347 veïns, a Cappont no volem retallades al nostre CAP!\nAssemblea d'Indignats de Cappont\n03 Juliol de 2012\nMés notícies sobre " CAP Alcarràs , centres sanitaris , Lleida , mobilitzacions ciutadanes , moviment indignats , retallades "


Ajuntament de Masquefa - Vols venir a cantar a les Caramelles Infantils?\nGeneral - 01/02/2018\nEls assajos són gratuïts, van dirigits a infants des de P3 fins a 4t de primària, i començaran el dissabte 24 de febrer a l'Aula de Música situada a la Torre dels Tenas.\nEn una activitat organitzada conjuntament per l'Ajuntament de Masquefa i l'Aula Musical l'Alzinar-Cal Tenas (AMACAT), els carrers de la vila ja es preparen per viure una nova cantada de Caramelles el matí del diumenge de Pasqua, 1 d’abril, pels carrers del municipi.\nPer tal de preparar les cançons de cara a aquesta cita, els assajos gratuïts destinats a infants des de P3 fins a 4t de primària començaran el dissabte 24 de febrer, a les 16 hores, a l'Aula de Música. Els següents assajos seran els dissabtes 3, 10 i 17 de març.\nPer a més informació, podeu contactar amb Anna Martí a través del correu electrònic annamartic@gmail.com, o bé presencialment a l'Aula de Música en horari de tardes.


Bici-Vici: Passejades i excursions per la Cerdanya (3)\nCortàs - Ordèn - Cortàs (8 km +380 m)\nCircular entre dos pobles a la solana ceretana. El bosc de la pujada, el dolmen que trobem prop del coll, el camí prop del riu, l'església d'Ordèn i les vistes de la volta la fan interessant. A l'estiu, eviteu les hores més caloroses. Vegeu a wikiloc.\nVolta pel Quer Foradat (6 km 200 m)\nA l'entrada del poble hi ha un roc que allotjava l'antic castell del poble, pugeu-hi perquè tindreu bones vistes. Després us proposo travessar el poble i seguir el GR-150 fins al coll de l'Eruga, seguir els indicadors cap a Estana i finalment tornar al poble quan trobem de nou el GR. Heu d'estar atents perquè les marques estan un pèl esborrades i quan hi ha neu els senders queden tapats. Del col de l'Eruga també podeu pujar fins al tossal del Quer seguint la carena.\nDel Quer Foradat a Cava, circular (7,5 km +500 m)\nUn proposta interessant per conèixer aquests pobles de la cara nord de la Serra del Cadí. Més informació i track.\nEl Santuari de Bastanist\nÉs un raconada de la cara nord del Cadí entre Montellà i Estana (s'hi va per un trencall a la carretera d'Estana). En èpoques de poca afluència és un lloc per passejar amb tranquil·litat. També hi ha senders cap a Estana (4 km amb força obaga) i cap a Montellà (uns 6 km a la solana), ambdós seguint el GR-150.\nAransa - Pollineres - Prat Miró - Aransa (9 km +250 m)\nUna de les voltes curtes que es poden fer des de l'estació d'Aransa. S'agafa el camí cap a la Bassa de Comabella (que us ressenyava en el primer recull) i es continua per aquest camí fins al refugi de Pollineres. Des d'aquí es pot continuar cap als Estanys de la Pera (i el seu refugi) o cap a l'estació de Lles (Refugi de Cap de Rec). Nosaltres farem la versió curta i tornarem per pista passant pel refugi de Prat Miró. Recordeu que a l'hivern la tornada d'aquest itinerari no es pot trepitjar perquè forma part dels itineraris d'esquí de fons. Quan l'estació està tancada, però encara fa fred, podeu trobar gel. Track a wikiloc.\nEl Passet (Portè) - Estany de Lanòs (16 - 18 km +650 m)\nDes de Portè agafem la carretera dels llacs fins al primer aparcament just on comença l'estany del Passet (a l'estiu de 9 a 19 h es paga per accedir en cotxe). Des d'aquí agafem un camí en pujada cap al nord (deixant un camí cap a l'estany de Font Viva, hi podem passar a la tornada). Trobarem un camí que puja més suaument per aquest vessant de la vall (la solana) i ens porta a passar per damunt de l'estany de Font Viva. Continuarem per un camí una mica més ample, molt planer i una mica aeri que gira cap al nord i ens deixa veure la pressa de Lanós. En acostar-nos a la pressa, perdrem altura i creuarem el riu per un pontet. Continuarem amunt i anirem cap a l'est seguint un riuet per guanyar altura i accedir a l'estany des d'aquí, en un cruïlla de camins. Vegeu la part final de la següent ressenya per veure la descripció de la tornada.\nEl Passet (Portè) - Estany de Lanòs - El Carlit (21 km +1300 m)\nDes de Lanós continuarem pujant cap a l'est creuant el riuet que ens quedarà durant la primera pujada al cantó esquerre. Seguirem aquesta vall fins a l'estany dels Forats on probablement quedarem impressionats per la pujada al Carlit. Dues coses: la pujada és més senzilla del que sembla i el cim del Carlit és el de més a la dreta tot i que sembli més baix. El camí a partir d'aquí és veu molt clar: ens acostem a la tartera i comencem a pujar per un tram senzill. A mitja tartera, la inclinació augmenta i la pedra està més solta, però no és especialment difícil i el camí és molt evident i ens porta fins a un coll que no es veia des de baix i per un tram molt més senzill. A l'arribar al coll veiem el camí que puja des de la Bulloses, però nosaltres anem cap a la dreta sense tenir pressa per pujar ja que no cal crestejar per arribar al cim, hi arribarem en pocs minuts.\nLes vistes des del cim són espectaculars en un dia clar: les Bulloses i tota la zona d'estanys del seu voltant, les muntanyes dels Angles, el massís del Canigó, tots els cims de la zona del Puigmal, Moixeró i Cadí, els cims del nord de la Cerdanya, Andorra, el poble de Portè i el coll de Pimorent, l'estany de Lanós i altres cims de l'Arieja que encara desconec!\nLa baixada fins a Lanós la fem pel mateix camí i un cop al pontet, podem tornar per l'altre vessant de la vall, pel camí dels Enginyers (és una mica més llarg, però val la pena fer la circular. Nosaltres vam fer la tornada pel fons de la vall, però també és bonic passar per l'estany de Font Viva, trobarem senyalització a les cruïlles per acabar de triar el camí que preferim.\nMapa i traces GPS: GM i WL\nVolta plana per la vall de Portè (5-7 km +80-130 m o més)\nUna passejada molt recomanable sortint del poble de Portè (Porté-Puymorens), per exemple des del càmping municipal, i que remunta la vall per un cantó del riu Querol i torna per l'altre. La volta és molt plana, curteta i bonica, perquè transcorre pel costat del riu i després per prats, boscos i marges. Us recomano allargar-la fins a l'estany del Passet (quedarà en 7 km +150 m) o més enllà. Per exemple, si feu la circular fins al fons de la vall que us proposo en el mapa us sortiran en total 9,6 km i +210 m de desnivell.\nProp del poble, prop del riu o a l'estany del Passet trobareu gent, en canvi la tornada pel bosc (si ho feu en sentit horari) serà molt més solitària. Aquesta ruta us permet també esquivar els aparcaments de pagament de la vall i gaudir igualment de bons paisatges. A més, a l'hivern és una zona on podeu esquivar la neu de cotes més altes o després de grans nevades gaudir de la neu amb més seguretat (o fer un itinerari amb raquetes).\nVegeu el plànol, wikiloc fins a Passet i wikiloc volta curta.\nPublicat el 14.11.21


Inaugurada la remodelació del passeig marítim del Miracle | Notícies TGN - Notícies de Tarragona Diari Digital\nEl nou passeig amplia la zona per als vianant i afegeix dos carrils bici\nUn moment del tall de la cinta a càrrec del conseller de Territori./O.M.\nEl Port de Tarragona ha inaugurat oficialment aquest matí el remodelat passeig marítim del Miracle de Tarragona, obra que culmina el projecte de millora de la connexió de la ciutat amb la seva façana marítima i que s’afegeix a la passarel·la de vianants oberta al pas de la ciutadania des del passat 21 de juny de 2018.\nL’acte inaugural del passeig ha anat a càrrec de Josep Maria Cruset, president del Port de Tarragona; de Damià Calvet, Conseller de Territori i Sostenibilitat de la Generalitat de Catalunya; i de Josep Fèlix Ballesteros, alcalde de Tarragona. També hi ha assistit el subdelegat del Govern a Tarragona, Joan Sabaté, i el secretari general de Puertos del Estado, Álvaro Sánchez, entre d’altres autoritats.\nDesprés del protocol·lari tall de la cinta inaugural, les autoritats i el nombrós públic assistent han realitzat un recorregut a peu pel remodelat passeig marítim del Miracle. Els han acompanyat els tècnics del Port de Tarragona responsables de l’execució de l’obra, que han explicat amb detall el conjunt de la mateixa com a pas previ als parlaments de les autoritats i al descobriment de la placa commemorativa del moment.\nJosep Maria Cruset, president del Port de Tarragona, ha destacat que amb aquest nou passeig marítim “es referma el compromís del Port de Tarragona de mirar cap a la ciutat que l’acull i de treballar per a la seva ciutadania”.\nCruset ha recordat que la remodelació de l’espai s’ha fet “amb criteris inclusius, pensat també per al gaudi de les persones amb mobilitat reduïda o amb dificultats visuals. Es tracta d’un entorn remodelat perquè la gent de Tarragona pugui gaudir del mar”. Per al president del Port de Tarragona, aquesta nova actuació d’obertura a la ciutat el que fa “és relligar tot allò que hem fet fins ara. La passarel·la permet salvar a peu el desnivell existent entre el centre de la ciutat i el mar. Aquest passeig permet distribuir el fluxe ciutadà de manera paral·lela al llarg del front marítim i, a més, apropa la ciutadania a la zona del Km 0 de l’escullera del Port de Tarragona, posant a disposició de la ciutat i dels seus visitants fins a quatre quilòmetres lineals d’espai per a passejar, fer esport o anar en bicicleta”.\nJosep Maria Cruset, que ha tingut paraules d’agraïment a “totes les persones que han fet possible aquest projecte”, ha recordat el seu predecessor a la presidència del Port de Tarragona, Josep Andreu, com a impulsor inicial de l’obra i ha instat la ciutat a gaudir al màxim del remodelat passeig a partir d’ara.\nL’alcalde de Tarragona, Josep Fèlix Ballesteros, ha agraït l’esforç del Port per unir la ciutat amb el mar després d’aquest projecte i el de la passera elevada: “Estic doblement agraït per aquest treball que es la suma de molts projectes que s’han fet, com la millora del Serrallo i el Moll de Costa, entre d’altres. “Un Moll de Costa que és un centre d’activitats culturals immillorable”.\nL’actuació executada i finançada pel Port de Tarragona s’ha realitzat sobre una longitud de 650 metres, des de l’accés al Port Esportiu fins al límit de l’Autoritat Portuària. L’obra d’urbanització del passeig marítim del Miracle ha permès reordenar l’emplaçament millorant l’espai dedicat als vianants, amb una vorera d’amplada variable (mínim 3 metres, màxim de 8 metres). Des d’ara el Passeig del Miracle compta a més amb carril bici bidireccional de 2,80 metres d’amplada i a una distància de seguretat d’1,2 metres de la vorera, tot complementat amb elements de jardineria i mobiliari urbà.\nPel que fa a la jardineria, el Port de Tarragona ha mantingut la seva aposta per una jardineria sostenible amb espècies vegetals autòctones de la regió mediterrània i espècies al·lòctones adaptades al clima, ja que suporten les sequeres prolongades, els forts vents, la salinitat i els sòls pobres en matèria orgànica. En el seu conjunt les espècies escollides (plantes mediterrànies aromàtiques i arbustives, bulbs, plantes enfiladisses i gramínies autòctones i al·lòctones de diferents tonalitats) afavoreixen la supervivència dels insectes pol·linitzadors, com ara les papallones i les abelles. Les espècies arbustives i els arbres també proporcionen refugi a espècies silvestres com les aus.\nEl nou espai és totalment accessible, per la qual cosa s’ha executat una nova rampa d’accés a la platja. També s’ha instal·lat paviment tàctil en tot el passeig per indicar els itineraris i els passos de vianants, que estan lleugerament elevats per tal de millorar la seguretat dels vianants. La zona destinada a caminar ha estat tota executada al mateix nivell, tot eliminant les barreres arquitectòniques.\nLes obres del remodelat passeig marítim del Miracle van iniciar-se el passat mes de maig i han tingut un termini d’execució de 9 mesos. Els treballs s’han realitzat en diferents fases per tal de mantenir la circulació de vehicles i vianants a la zona, tot reduint l’afectació diària a la zona. Amb una inversió total d’un milió d’euros.\nEn el disseny del passeig, just davant dels ascensors de la passarel·la, destaca la presència d’un balconet, rèplica del Balcó del Mediterrani de la Rambla Nova. Es reforça així la idea de la unió de la ciutat amb el mar Mediterrani.\nEl mobiliari urbà està format per 30 bancs, 2 fonts d’aigua, 10 papereres i quatre zones d’aparcar bicis.\nS’ha instal·lat tota una nova línia d’il·luminació al passeig consistent amb unes columnes de doble alçada per il·luminar la zona de vehicles i la vorera:\n• Alçada il·luminació per a vehicles 7 metres.\n• Alçada il·luminació per a vianants 6 metres.\no Tota la jardineria s’ha escollit per ser de baix consum hídric i adaptada al clima mediterrani i especialment per viure al costat del mar.\no Mur vegetal per separar l’espai de les vies d’ADIF


Arxiu de la categoria: pressupost\nPublicat el 24 de març de 2021\nActa del ple.\nVideoacta (triguen uns dies a penjar-les).\nFIL d’ERC-Avancem: http://ow.ly/U1Vk30rBOFg\nFIL corporatiu: http://ow.ly/hwIf30rBOFq\ni etiquetada amb ple municipal, plens, pressupost | Deixa un comentari\nEl ple de les inversions, un gran brindis al sol\nPublicat el 17 de març de 2021\nL’irreal i improvisat pressupost d’inversions de PP i PSC a Badalona es va aprovar inicialment al ple (aquí la notícia que n’ha fet el servei de premsa de l’Ajuntament). ERC – Avancem intentarem corregir en la fase d’al·legacions (ho explica amb detall aquesta nota) i també el portaveu Àlex Montornès en la seva intervenció. El ple va ser, en realitat, un gran brindis al sol del qual, això sí, es va aixecar acta. Per ampliar les reflexions sobre el pressupost podeu recuperar aquest apunt al blog de la (més…)\ni etiquetada amb inversions, ple, ple municipal, plens, pressupost | Deixa un comentari\nComparativa eloqüent: pressupost d’inversions 2017 vs 2021\nParlavem de pressupostos en el darrer apunt al blog. Tornem-hi amb una comparativa eloqüent:\nPressupost inversions govern PP pactat amb PSC i Comuns sense debat de fons (de fet, mitja dotzena de persones passant-se un excel per correu-e)\nPressupost govern ERC Guanyem ICV-EUiA, fruit de votació oberta, audiències, seguiment, material descarregable.\n👉🏻10 claus per entendre el pressupost d’inversions participatiu, oportú repescar aquest apunt al blog sobre el pressupost 2017, preparats per l’equip de Jose Téllez. http://ow.ly/EOJR30rAblY\n👉🏻Pla d’Inversions Municipal 2015-19: http://ow.ly/bRw430rAaSH\n👉🏻Resultat pressupost participatiu: http://ow.ly/3qNR30rAaT2\n❓ Què ha passat amb els compromisos decidits amb la ciutadania? Atesa la dificultat d’execució municipal, quines són les garanties de l’acord actual? Sabem si tan sols si el govern del PP pensa fer proposta de pressupost ordinari? Què passa amb els diners disponibles via supramunicipals. Preguntes sense resposta (interessant per cert aquesta reflexió de Ricard Amaya). Sobta la frivolitat d’alguns alhora de regalar al PP el passaport al 2023… sense projecte de ciutat ni capacitat per desbloquejar l’acció muncipal.\nDe la falta d’ambició de tot plegat (i de les oportunitats desaprofitades) aquest posicionament d’ERC-Avancem i aquest apunt al blog d’Àlex Montornès.\nOpacitat, absències clamoroses (#3X, crisi climàtica, cultura), calendari de fireta… la proposta de pressupost d'inversions de PP i PSC és improvisada i insuficient quan #Badalona +necessita rigor.\n🙋🏻♂ Veurem com el govern atèn les nostres al.legacions per decidir vot final. https://t.co/Ih5IVtzuOg\n— Oriol Lladó (@oriolllado) March 15, 2021\n#Badalona, certament, mereix més.\ni etiquetada amb pressupost | Deixa un comentari\n[RESUM DE LA PRIMERA SETMANA DE MARÇ 2021] Un pas important per millorar l’accessibilitat i connectivitat de Montigalà. Ja obert el camí del parc G4 entre Ciència i Camí de Sant Jeroni que vam pactar amb el veïnat i que vam encarregar a l’ÀMB quan érem a govern. De les intervencions en l’espai públic que posen l’accent en la connectivitat… en parlava específicament en aquest apunt fa uns mesos.\nTanmateix, la notícia de la setmana ha estat que el Govern del PP i el Grup Municipal del PSC han negociat el pressupost d’inversions, un apropament al qual s’ha afegit també els En Comú Podem. En tot cas, com a ERC lamentem que el Partit Popular plantegi un pressupost d’inversions a curt termini sense els consensos amplis que necessita la ciutat. Podeu ampliar el nostre posicionament en aquest vídeo del portaveu d’ERC Àlex Montornès (també és molt recomanable, per cert, aquest apunt al seu blog). Tot plegat sembla confirmar un final de mandat tranquil i plàcid al govern d’Albiol… #enfi.\nTambé aquests darrers set dies s’ha conegut que el projecte del Hub internacional del (més…)\ni etiquetada amb inversions, panorama local, pressupost | Deixa un comentari\nPublicat dins de Badalona és un poble? i etiquetada amb educació, habitatge, pressupost, salut | Deixa un comentari\n[RESUM DE LA TERCERA SETMANA DE DESEMBRE 2019] L’aplicació del Pla Econòmic Financer en un municipi com #Badalona és un contrasentit (per això cal derogar la llei que ho fa possible) però mentrestant hem assegurat que el govern local prioritzi el manteniment d’escoles, l’educació 0-3 i els equipaments socials i esportius. En aquesta nota de premsa d’ERC-Avancem ho expliquem amb més detall. També en aquesta imatge gràfica:\nInteressant en relació a aquesta qüestió, trobem aquest article de la Dolors Sabater al Nació Digital o aquest fil d’Àlex Montornès.\nSeguim el resum, tot tornant a un tema massa vist a (més…)\nPublicat dins de Badalona és un poble?, General i etiquetada amb inversions, panorama local, pla econòmic financer, pressupost | Deixa un comentari\nSis preguntes sobre la (ja imparable) moció de censura a Badalona\nEstà tot decidit? Què ha passat avui?\nAquest matí, el secretari municipal ha acreditat que la proposta de moció de censura presentada pel grup municipal del PSC reunia tots els requisits exigits per la llei; això és, i principalment, que acreditava les signatures dels regidors que configuren la majoria absoluta del ple. La proposta que ha estat validada identifica també que “los firmantes de este escrito y conforme a lo dispuesto en la legislación electoral, proponen como alcalde del municipio de Badalona a Don Alejandro Pastor López” i incorpora també un breu apunt de les motivacions de la moció i de les principals polítiques a impulsar. Firmen la proposta de moció els 10 regidors del PP, els 3 del PSC i el de C’s.\nUns minuts després d’assegurar el compliment dels requisits, el secretari convocava un ple extraordinari (📋 llegiu la notificació) per al 20 de juny a les 12 del migdia amb un sol punt de l’ordre del dia: “aprovar, si s’escau, la proposta de MOCIÓ DE CENSURA a l’Alcaldia.”\nCom argumenten la proposta de moció?\nEn l’escrit (📋 llegiu íntegra la proposta presentada avui) els proposants reiteren que la moció es presenta per la “utilització ilegítima” de la institució i del càrrec d’alcalde “para promocionar y participar del proceso soberanista, y por otro lado por una nula capacidad de gestión municipal”. També s’assenyalen els principals eixos polítics del ‘nou govern’, exposats de forma vague i generalista. Són els següents: prioritat a les persones, organització municipal de model executiu, eficiència, emergència social prioritària i una Badalona “de diálogos y consensos” (sense concretar més). S’explicita que “mantendremos la neutralidad institucional”, tot i que “en caso de pronunciamentos institucionales se hará respentando las mayorías en el Pleno”.\nHi ha marge?\nAra mateix, la moció ja no es pot aturar i el ple està convocat. Queda per veure si els vots que acompanyen la proposta de moció es mantenen en el mateix sentit que avui han exposat o no en el moment decisiu, el de la votació. És molt estrany que canvii el sentit del (més…)\nPublicat dins de Badalona és un poble?, General i etiquetada amb moció de censura, pp, pressupost | Deixa un comentari\nA favor del pressupost que necessita Badalona aquest 2018\nÉs un pressupost plenament compartit x les tres forces de govern a #Badalona (ERC, Guanyem i ICV-EUiA) i que reforça la inversió social i asssegura més manteniment a l’espai públic. Malauradament, no ha tingut el suport suficient al #plebdn: PP, C’s i PSC van votar-hi en contra, malgrat hem arribat a acords amb PDCat, Units i una regidora no adscrita.\nNo hi ha bones alternatives a no tenir pressupost: no aprovar els comptes significa no disposar per aquest any dels 4 milions d’increment dels ingressos i entrar en una fase en què no totes les partides es podran executar; algunes podran fer-se via modificació pressupostària, però amb restriccions i un gran retard.\nL’oposició no ha discutit el pressupost en termes de polítiques locals, sinó que ha fet una ‘esmena a la totalitat’ retraient al govern el seu posicionament amb el referèndum i la república. La ciutat es mereixia un debat a fons sobre els comptes! Ja sabeu que els del ‘monotema’ són precisament els que es passen el dia parlant del ‘monotema’!\nÉs per això que l’alcaldessa de Badalona ha decidit avui sotmetre’s a una moció de confiança. L’alcaldessa ha comparegut avui a la premsa, acompanyada de mi mateix i del regidor d’ICV-EUiA Àlex Mañas.\nPer ERC la via de la confiança no era la prioritària i fins a l’últim moment hem treballat per aconseguir els suports necessaris; tanmateix, som part d’aquest govern i estem compromesos amb la molta feina que li queda per fer. Treballarem com el que més per superar la moció i evitar políticament que sigui factible l’alternativa. No ens imaginem el PSC articulant projecte de ciutat i govern amb el PP de la corrupció institucionalitzada.\nConvidem a tothom, i en especial al PSC, a recomposar els ponts; quant a projecte de ciutat tenim molts punts d’entesa, tal i com s’ha demostrat amb els comptes que fins ara han obtingut el suport socialista.\nVénen uns dies complicats, subjectes a molts rumors. ERC estarà com sempre al costat dels interessos de la ciutat, compromesa i lleal a un govern del qual forma part de forma proactiva i singular; aportant la mirada llarga i el (més…)\nPublicat dins de Badalona és un poble? i etiquetada amb pressupost | Deixa un comentari\n[Setmana 16/2018] Reforç de la Guàrdia Urbana i comptes per al 2018\n[Setmanalment envio als meu canal de Telegram un resum de l’actualitat local des de la perspectiva del govern de Badalona i d’ERC, el partit que represento. Aquest és el contingut de la setmana 16 de 2018]\nEn el primer any de funcionament del nou model policial de la Guàrdia Urbana de #Badalona, la xifra d’efectius destinada a proximitat és de 80 agents. L’alcaldessa Dolors Sabater ha aprofitat aquesta darrera setmana per fer balanç del primer any del nou model policial del cos, en què també s’ha produït la inversió de mig milió d’euros d’inversió per a vehicles i material. També s’han creat noves unitats com la d’Atenció i Protecció a les Víctimes i la Unitat de Protecció Animal, a més de potenciar altres com l’Educació Viària. Podeu ampliar més informació aquí.\n📊 Continuem avançant en la negociació del pressupost 2018. Aquests darrers dies, hem pactat amb Units per Avançar més pressupost per al Consorci Badalona Sud i la (més…)\nPublicat dins de Badalona és un poble? i etiquetada amb Guàrdia Urbana, panorama local, pressupost | Deixa un comentari\nMés serveis i més compromís social: pressupost 2018 a Badalona\nPublicat el 9 d'abril de 2018\nAvui hem presentat en sessió d’audiència pública el pressupost 2018 de Badalona, que comporta un increment de 6,7 milions. En 3 anys el pressupost haurà augmentat d’un 9,6%. De nou, la proposta de comptes del govern a Badalona (ERC, Guanyem, ICV-EUiA) reforça inversió social i cura de l’espai públic.\nA continuació algunes de les propostes destacades:\n👩🏻💻 Reforç de personal amb +14% a Serveis Socials i +10% a GU. En els darrers 5 anys l’ajuntament ha perdut més de 200 treballadors.\n👨🏼🍳 Més recursos per a les persones que ho necessitin als menjadors de les escoles bressol.\n👩🏻⚕ Eliminació llista d’espera en assistència domiciliària. (+32%)\n🔧 Més de 3 milions a plans d’ocupació (+7%)\n🏘 Nova línia d’ajuts al lloguer i més personal i serveis a l’Oficina Local d’Habitatge.\n🚧 Increment 10% pressupost de pavimentacions (avui de 2,2 milions d’euros, tot un contrast amb el milió anual de quan vam arribar) i increment d’un 13% per al verd urbà.\n🏓 Manteniment d’instal·lacions esportives: + de 32% de reforç.\n🖥 Implantació de l’administració electrònica.\n✅ L’execució del pressupost es manté per sobre del 90%. (Aquí podeu ampliar informació)\n✅ Reducció de la càrrega financera en més d’un 30%.\n✅ Per primer cop aconseguim reinvertir el superàvit en inversions socials. (més…)\nPublicat dins de Badalona és un poble? i etiquetada amb pressupost, pressupostos | Deixa un comentari\n[Setmana 7/2018] Panorama local: pressupost 2018, aposta pels serveis bàsics\nPublicat el 16 de febrer de 2018\n[Setmanalment envio als meu canal de Telegram un resum de l’actualitat local des de la perspectiva del govern de Badalona i d’ERC, el partit que represento. Aquest és el contingut de la setmana 7 de 2018]\n📊 El nou pressupost municipal per a 2018 permetrà incorporar més de 100 persones a la plantilla municipal. L’Ajuntament de Badalona vol incorporar un total de 120 persones a la seva plantilla durant aquest 2018 i 2019, 70 amb l’oferta pública ja aprovada en aquest mandat i 50 més amb contractes programes, amb l’objectiu de millorar els serveis bàsics públics en totes les seves àrees, però amb especial èmfasi en l’atenció i el servei a la ciutadana, els serveis socials i la Guàrdia Urbana. Aquesta setmana hem començat les converses amb l’oposició. ➡ http://bit.ly/2F8JtEl\n🚔 Aquesta notícia crec que és molt positiva. #Badalona ha posat en marxa aquests dies un vehicle dotat amb un sistema fotogràfic per combatre la indisciplina viària. El nou dispositiu ha de tenir un efecte dissuasiu i millorarà la fluïdesa del trànsit i ha de permetre millorar algun (més…)\nPublicat dins de Badalona és un poble? i etiquetada amb carrer de la costa, Casa de l’heura, panorama local, pressupost | Deixa un comentari\nBadalona 2020, projectes que van més enllà del mandat\nFa uns dies presentavem ‘Badalona 2020’, un paquet d’inversions que inclou 3 nous equipaments socio-culturals (Gorg, Bufalà i Montigalà) i també el projecte executiu d’una nova escola bressol. El pla vol anar més enllà del mandat i situa també línies estratègiques vinculades a l’habitatge.\nLes inversions previstes, i que s’aprovaran en el darrer ple de juliol, provenen del superàvit… Com diu en Jose Téllez “Mentres Albiol presumia de superàvit i ho destinava a avançar deute bancari, el nou govern local ho destinarem a polítiques socials, com serà la construcció del primer parc públic de lloguer social de la ciutat.”\nEl govern municipal disposarà d’1 milió d’euros per a poder encarregar els projectes executius d’aquest nous equipaments que seran de caire socio-cultural i que se situaran a diferents barris de la ciutat, concretament un nou centre cívic al nou barri del (més…)\nPublicat dins de Badalona és un poble? i etiquetada amb Badalona 2020, inversions, pressupost, reflexions sobre cultura a Badalona, urbanisme | Deixa un comentari\nA Badalona, fins a l’últim euro, fins a l’últim minut\nL’estat espanyol té un dèficit d’inversions a Badalona de més de 32.000.000€. Reclamarem fins a l’últim euro, fins a l’últim minut. És per això que Esquerra Republicana Badalona hem presentat esmenes a la llei de pressupostos de l’estat 2017 i que se centren principalment en els incompliments més flagrants de l’estat, al font marítim de Badalona. En aquest vídeo ho explico, acompanyat del senador Bernat Picornell i de la companya Agnès Rotger. Més informació, aquí: http://ow.ly/AuSB30bWasa\nPublicat dins de Badalona és un poble? i etiquetada amb estat espanyol, pressupost, pressupostos | Deixa un comentari\nDiners per a la ciutat, no per eixugar deute amb els bancs\nLa Llei d’estabilitat pressupostària es va aprovar el 2012 amb els vots del PP, CiU, UPyD i UPN i, al dictat de la Troika, impedeix a les administracions augmentar la despesa pública més enllà d’una taxa de referència basada en el creixement de l’economia. Això suposa un topall a la capacitat inversora dels governs (siguin nacionals o locals), que han de destinar tot superàvit a amortitzar deute. Els romanents de tresoreria no es poden destinar a reequilibrar les realitats dels nostres pobles i ciutats amb pressupostos més expansius, sinó que, si em permeteu, s’han de destinar a reequilibrar els balanços d’uns bancs a qui, per cert, no hem deixat d’ajudar… amb ben poc retorn social, per cert.\nEls superàvits dels ajuntaments s’han destinat a ‘salvar’ els comptes del Ministeri d’Hisenda, fet que li ha permès complir el dèficit. La quantitat és astronòmica i (més…)\nPublicat dins de Badalona és un poble? i etiquetada amb Montoro, pressupost | Deixa un comentari\nReprenem el curs: línies de treball el primer trimestre de 2017\nAquest apunt intenta resumir les principals línies de treball de l’àrea que dirigeixo a l’Ajuntament de Badalona en els tres primers mesos de l’any:\nEl pla Recupera, en marxa:\nEl passat mes de desembre, l’Ajuntament va signar amb la Diputació de Barcelona i el Banc de Sabadell les condicions d’un crèdit que, un cop aprovat definitivament l’annex d’inversions anomenat Pla Recupera, ha de permetre ja la licitació dels primers projectes definits com a prioritaris, i que podeu consultar aquí. El tràmit administratiu de la licitació és previ a l’adjudicació i aquest primer trimestre de 2017 hauriem d’iniciar els tràmits de diferents obres i actuacions, entre les quals les de l’arranjament del carrer Mossèn Anton (que bona falta li fa); l’esperada dignificació dels carrers de Sant Crist que limiten amb l’autopista i on en un futur ha de passar la segona fase del lateral; l’estimat carrer de la Costa a Dalt de la Vila; millores estructurals a diferents edificis del patrimoni (Ca l’Andal, Can Miravitges, casa Arnús, torre Codina…), així com millores en equipaments municipals i altres actuacions de millora de l’espai públic i del clavegueram.\nUn pressupost que respon a les necessitats de la ciutadania:\nPassarà per ple el pressupost ordinari (resum aquí) de l’ajuntament acompanyat d’un nou annex d’inversions que recollirà les partides per fer atendre les prioritats (més…)\nPublicat dins de Badalona és un poble? i etiquetada amb Badalona Habitable, inversions, obres, pressupost | Deixa un comentari


La comunitat d’abadesses serà la protagonista del monogràfic de Festa Major - Ajuntament de Sant Joan de les Abadesses\nEl monogràfic repassa la història d'aquesta comunitat monàstica femenina, fundadora del nostre poble. Una petita publicació divulgativa que vol apropar a tots els santjoanins i santjoanines el passat més remot de la nostra població, aquell que posà les bases del que avui és Sant Joan de les Abadesses, des del nom del poble i el seu paisatge urbà fins a les seves tradicions i llegendes, situant Sant Joan de les Abadesses en el primer pla de la història dels orígens de Catalunya.\nUn any d'actes i commemoracions\nEl 2017 es van complir mil anys de l'expulsió de les monges de Sant Joan del seu monestir; el primer cenobi femení àmpliament documentat dels comtats catalans. Un fet que comportà la desaparició de la comunitat femenina benedictina de Sant Joan. Per recordar aquests fets i continuar avançant en l'estudi i coneixement dels orígens i evolució del monacat femení a Catalunya, i molt especialment del seu primer cenobi, la Junta del Monestir de Sant Joan, en col·laboració amb el Servei d'Arxius de la Federació Catalana de Monges Benedictines (SAF) i l'Ajuntament de Sant Joan de les Abadesses, va endegar un projecte de commemoració.\nAquest projecte, iniciat el 2017, ha comptat amb diverses activitats: l'audició escenificada Sponsa Christi del 31 d'agost al Monestir de Sant Joan, les jornades d'estudi i divulgació Sant Joan de les Abadesses. Mil anys d'absència del 7 d'octubre, l'audició Venit Lumen del 27 de gener de 2018 a l'Ametlla del Vallès, la conferència Monges enfront del poder de Teresa Forcades i Irene Brugués del 18 de març i el projecte educatiu El mil·lenari a l'escola —desenvolupat pel SAF i l'equip docent de l'Institut Escola Mestre Andreu en el passat curs escolar 2017-2018—; a més de diversos actes de comunicació i difusió en diferents mitjans.\nEl monogràfic de Festa Major és una publicació que s'edita anualment des dels anys seixanta i que dóna a conèixer diferents estudis i treballs de recerca sobre la vila. Té una tirada de prop de 2500 exemplars i es fa arribar a cada domicili de forma conjunta al programa d'actes de la festa. La seva llarga tradició fa que el monogràfic sigui un objecte de col·lecció entre la majoria de santjoanins i santjoanines.


Les ordenances fiscals per al 2020 recullen increments per a tributs com l'IBI o l'IAE\nACN Girona.-L’equip de govern de Girona proposa apujar impostos i taxes després de set anys de mantenir-les congelades. Segons la proposta d’ordenances que s’ha fet arribar als diferents grups municipals, l’impost sobre béns immobles (IBI) s’apujarà un 2,75%. També experimenten increments altres tributs com l’Impost sobre Activitats Econòmiques (IAE) o, en menor mesura, el que grava les obres que es fan a la ciutat (l’ICIO). Ara bé, en Urbanisme sí que destaquen els increments per a l’obtenció de determinats certificats (que en alguns casos tripliquen els preus actuals). Pel què fa a taxes, per exemple, també s’incrementen les de clavegueram o cementiris. La intenció és portar a ple les ordenances per al 2020 aquest divendres.\nDesprés de set anys de mantenir congelats els impostos i les taxes –a excepció de la d’escombraries, per les obres a la incineradora- l’equip de govern de JxCat farà un canvi aquest 2020. Segons la proposta que s’ha fet arribar als diferents grups municipals des de l’àrea d’Hisenda, es preveu que hi hagi un increment per als impostos i taxes de cara al proper exercici. El document és extens, però per posar alguns exemples, l’equip de govern de Girona proposa incrementar un 2,75% l’IBI o aplicar increments d’entre l’1 i el 6% amb l’Impost d’Activitats Econòmiques (IAE). En el cas de l’impost de béns immobles, JxCat també proposa però aplicar bonificacions del 50% del tribut a aquells propietaris que instal·lin plaques fotovoltaiques o sistemes d’aprofitament d’energia. I per contra, l’equip de govern també proposa aplicar un recàrrec del 50% de l’impost a aquells titulars de pisos que estiguin buits “amb caràcter permanent”. El document també recull que l’Impost de Construccions, Instal·lacions i Obres (ICIO) s’apujarà tan sols un 0,25%. Ara bé, en urbanisme, allò que sobta, és l’increment de preu que registra l’obtenció de determinats documents. Hi ha casos en què, fins i tot, arriba a triplicar-se (això passa, per exemple, amb els certificats de règim urbanístic, que passen de costar 51,25 euros a 163,55).Clavegueram i cementiris, també a l’alçaL’increment que les ordenances per al 2020 apliquen als diferents impostos municipals també es trasllada a les taxes. Aquest és el cas, per exemple, de les de cementiris o clavegueram (que registren increments del voltant de l’1%) i la de servei i control de tinença d’animals (que passa de costar de 33,60 a 34 euros).Aquests increments d’entre l’1 i el 2% també s’apliquen, en general, a aquelles taxes que fan referència a l’ocupació de la via pública (com la instal·lació de cartells publicitaris o paradetes de mercats) i als equipaments municipals (tant pel què fa a les entrades –per exemple, de les piscines- com a l’ús de sales per a determinats actes; per exemple, als centres cívics).L’equip de govern negocia ara amb els diferents grups la proposta d’ordenances municipals per al 2020. La intenció és portar-les a aprovació en un ple extraordinari que se celebrarà aquest divendres a la una de la tarda.


Manifestació del 15 de setembre a Madrid - Èxit21\nPublicat a 1 de October de 2012 per Autogestors Benvinguts a casa\nVaig tenir l’ocasió de poder anar a la manifestació de Madrid del 15 de setembre amb un grup d’un partit polític, amics de la meva mare i meus. Vaig sortir el divendres 14 a la nit, ve manar fent parades per descansar i varem arribar a Madrid a la matinada del dia 15.\nEns vam reunir amb altres grups de tota Espanya que havíem quedat per anar a la manifestació. La manifestació començava a les 12 h del migdia. El recorregut era de dues hores fins arribar a la Plaça de Colon passant per Atocha i altres llocs importants. La manifestació anava fent parades. Vam acabar a dos quarts de dues a uns 800 metres de la plaça Colon de tanta gent que érem. Voldria destacar que vaig veure un grup d’assistents socials de València que reclamaven que no es retallessin les ajudes a la dependència.\nPer a mi va ser una experiència extraordinària, després de tants d’anys tornava a anar a reivindicar els meus drets amb molta gent d’Espanya i ho tornaria a fer les vegades que sigui.\nLa meva conclusió final és que , s’ha de fer tot el possible per defensar els nostres drets i des de casa no es pot fer res. Per això, convido a tothom a que ho faci i no només es queixi des de casa.\nAlba Zorione González Ansoleaga en nom Grup d’autogestors “Benvinguts a casa”\nCategoria: Opinió Tags: 15 setembre, dependència\n← Crònica de l’Atlètic de Madrid – Rayo Vallecano (4-3)\nLa paraula normal →\nPROPERA PARADA: EL FUTUR\nRamon Lamiel deixa la gerència de l’IMPD\nVIRTUALS, PERÒ SEMPRE REINVINDICATIUS\nMIRALLS D’ESTIU A L’ALBADA\nLaura Rosel: “Sovint parlem posant etiquetes”


Els pressupostos de 2018 d’Alzira contemplen una possible partida de 29.000 per al Mig Any Faller - Vista impresión\nPOBLACIONES » Alzira » Els pressupostos de 2018 d’Alzira contemplen una possible partida de 29.000 per al Mig Any Faller\nEls pressupostos de 2018 d’Alzira contemplen una possible partida de 29.000 per al Mig Any Faller\nLunes, 8 de enero de 2018 | e6d.es\n• A banda dels 160.000 euros de la Junta Local Fallera i dels 30.000 euros del concurs d’indumentaria\nDiego Gómez, alcalde d’Alzira, i el regidor d’Economia, Hisenda i Joventut Albert Furió van presentar, el passat divendres, el projecte del Pressupost Municipal per a l’exercici 2018. El pressupost global ascendix a 38.270.317 €, el que suposa un increment del 0,94 % respecte al del 2017 (37.913.124 €). En l’apartat dedicat a Festes també s’incrementen les ajudes.\nLa Junta Local Fallera disposarà de nou de 160.000 euros de pressupost i el concurs d’indumentària d’altres 30.000 euros. El Seis Doble preguntà respecte a una partida específica per al ‘Mig any faller’; s’indica que “en el pressupost no hi haurà una partida especifica per a eixe concepte, en principi estaria dins dels 160.000 euros”, afirma l’alcalde, però desprès el regidor d’Hisenda confirma l’existència d’una partida especifica anomenada “gastos diversos de falles, amb una quantitat de 29.000 euros, en la qual podria incloure’s eixe esdeveniment”, segons les fonts municipals.\nA més, s’observa un important increment en el pressupost referent a les Festes de Sant Bernat, que comptaran amb 30.000 euros més i disposaran d’un total de 220.000 euros. La Junta de Germandats i Confraries disposaria enguany de 45.000 euros, la Coordinadora de Barris d’altres 36.000 i un total de 46.000 euros per a la Cavalcada de Reis del pròxim any.


mercat | BonDia Diari digital d'Andorra.\nInici / mercat\nDes d'aquest diumenge 27 de desembre i fins al 2 de gener, la plaça de Sant Miquel d'Encamp estarà animada amb el mercat de Nadal.\nLlegir més sobre El consum local i el comerç de proximitat impulsen el mercat de Nadal d'Encamp\nImatge promocional del mercat d'Autea.\nDc., 23/12/2020 - 12:08\nL’Associació del Trastorn de l’Espectre de l’Autisme d’Andorra (Autea) obre aquest dijous a les 4 de la tarda l’AUTEAmarket, un mercat de segona mà que té com a finalitat recaptar fons pels programes de l’associació i el programa formatiu 'Joves en inclusió' per a joves amb TEA, de la Fundació Privada Tutelar d’Andorra.\nLlegir més sobre Autea organitza un mercat per recaptar fons\nProductes de Km, o millor, Km 100, promocionats amb vehicles 'vintage'\nDv., 20/11/2020 - 20:00\nA la fira de Saint Girons amb producte andosí\nEstan adscrits a la marca Productes agraris i artesans d'Andorra.\nLlegir més sobre A la fira de Saint Girons amb producte andosí\nLes parades de tèxtil mantindran la ubicació al Carrer Major.\nDl., 31/08/2020 - 12:12\nLa Seu d'Urgell recupera a partir de demà el mercat setmanal al carrer, després que els resultats del cribratge massiu a la població que s’estan portant a terme aquesta setmana estiguin donant resultats "força favorables", segons fonts municipal.\nLlegir més sobre La Seu recupera demà el mercat semanal\nHi ha tres persones ingressades al Sant Hospital a planta, 35 casos positius confinats a domicili i 434 persones que són contactes estrets dels positius que també estan aïllats. Els principals brots es situen en un bar i en un local d'oci nocturn de la ciutat on hi ha la sospita que es capten clients de prostitució.\nLlegir més sobre La Seu suspèn la festa major i el mercat "fins que la situació estigui controlada" pel risc de rebrot\nUna imatge d'una edició anterior del Mercat de la Vall.\nDl., 27/07/2020 - 13:12\nEl Mercat de la Vall se celebrarà aquest dissabte 1 d’agost d’11 a 21 hores, tal com es duu a terme cada primer dissabte de mes, segons informa el comú d'Andorra la Vella aquest dilluns en un comunicat.\nLlegir més sobre El Mercat de la Vall torna aquest dissabte al Centre Històric\nEl mercat de la Seu aquest matí, al passeig Joan Brudieu\nDs., 13/06/2020 - 12:55\n"Estem encantats de tornar-te a veure", resa, puntualitzat per molts signes d'exclamació, el cartell que exhibeix un aparador al centre de la Seu. Però aquest matí la jornada ha estat molt més tranquil·la i menys multitudinària del que es preveia. Malgrat les cues a la frontera.\nLlegir més sobre Afluència al mercat de la Seu (però no tant)\nL'AGIA no espera que la crisi sanitària afecti massa el mercat immobiliari.\nDl., 18/05/2020 - 16:00\nDes que les activitats immobiliàries van poder reobrir (des de fa uns dies per gestions de lloguer i des d’avui també tot allò relacionat amb compra-venda) el sector considera que la reactivació ha estat notable i si bé la situació econòmica no està per llançar coets, des de l’AGIA no es preveu una gran afectació en els preus.\nLlegir més sobre L’AGIA preveu “estabilitat” de preus tot i la crisi de la Covid-19\nEl mercat ha traslladat la ubicació al passeig Joan Brudieu.\nDt., 28/04/2020 - 19:15\nEl mercat de la Seu torna a l'(a)normalitat\nTímidament, amb prudència, l'(a)normalitat torna a treure el nasset... convenientmen tapat amb la preceptiva mascareta. El xivarri dels nens s'agraeix als carrers de la Seu i alguns veïns s'han apropat durant el matí al reprès mercat al carrer. A penes una dotzena de parades a tot estirar, molt espaiades i ubicades al passeig Joan Brudieu, però un mercat al cap i a la fi.\nLlegir més sobre El mercat de la Seu torna a l'(a)normalitat\nImatge del mercat al carrer Major de la Seu, tancat arran del confinament.\nDg., 12/04/2020 - 12:50\nPolèmica a la Seu per la proposta de la CUP de reobrir el mercat\nS'ho havien plantejat els responsables municipals a l'inici del confinament però ho havien descartat per massa arriscat, segons va reconèixer l'alcalde, Jordi Fàbrega. Ara la CUP torna a proposar la reobertura del mercat al carrer i aixeca un intens debat a les xarxes.\nLlegir més sobre Polèmica a la Seu per la proposta de la CUP de reobrir el mercat\nImatge de la Seu d'Urgell.\nDt., 17/03/2020 - 11:54\nL'Ajuntament de la Seu estudia mesures per recuperar dissabte el mercat\nLa capital alturgellenca torna a despertar un dia de mercat sense les habituals parades al carrer Major i adjacents. L'Ajuntament, no obstant, està intentant implementar mesures perquè dissabte vinent sí pugui celebrar-se el mercat, segons va explicar l'alcalde, Jordi Fàbrega, en una entrevista a Ràdio Seu.\nLlegir més sobre L'Ajuntament de la Seu estudia mesures per recuperar dissabte el mercat\nUn moment del taller sobre les amortitzacions fiscals que va impartir l’assessor Marc Vilallonga ahir.\nDv., 14/02/2020 - 02:45\n“Més pisos al mercat” si el Tribunal Europeu condemna el model 720\nEls estrangers, sobretot espanyols, que van comprar pisos a Andorra i que no els van declarar esperen la sentència que en breu, potser abans de sis mesos, podria emetre el Tribunal de Justícia Europeu per regularitzar-los “amb garanties i a un cost raonable”.\nLlegir més sobre “Més pisos al mercat” si el Tribunal Europeu condemna el model 720


Què és una Secció Sindical? – CNT Cornellà i comarca\nAbans de res hem de tenir clar que l’acomiadament a Espanya és lliure, encara que no gratuït. Malgrat que formalment ha de tenir un motiu legal, l’incompliment d’aquest comporta pagar una indemnització molt barata: 33 dies per any treballat (acomiadament improcedent). Sempre li sortirà rentable a una empresa fer fora a algú que li molesti.\nCom evitar que m’acomiadin?\nAra bé, hi ha una sèrie de situacions on la normativa laboral diu a l’empresari que no serveix amb la indemnització, sinó que ha reincorporar al persona treballadora: Acomiadament nul.\nL’exemple més conegut és el de dones embarassades, si t’acomiaden estant embarassada (encara que l’empresa no ho sàpiga), ho han de justificar molt bé perquè no sigui declarat nul.\nSi has demandat l’empresa, l’acomiadament és nul.\nPerò hi ha més situacions de protecció: Si has demandat l’empresa (garantia d’indemnitat) tens protecció. La normativa laboral diu que és nul l’acomiadament que vulneri drets fundamentals i la llibertat sindical és un dret bàsic.\nLa creació d’una secció sindical forma part del nucli essencial del dret a la llibertat sindical que protegeix l’article 28 de la Constitució. Per tant, si ens acomiaden per crear una secció sindical, aquest sempre serà nul.\nEl problema és que l’empresari mai posarà en la carta d’acomiadament que el motiu és que has creat un sindicat a la seva empresa. S’inventarà quelcom amb la confiança que pagant 33 dies per any es lliura de tu (reducció de rendiment normalment).\nLlavors, com ho puc fer?\nAbans de res, contactar amb el sindicat: t’assessorarem gratuïtament el teu cas concret amb un advocat i sindicalistes (de veritat, no alliberats) amb anys de lluita a l’esquena.\nSer subtil: si corre la veu abans de temps i el cap s’entera, t’acomiadaran abans no facis res.\nTrobar un company o companya de confiança i reunir-te. Ho pots fer al local del sindicat, si no en trobes cap ho pots fer sol. T’hi acompanyarem l’advocat i el Secretari d’Acció Sindical.\nElaborar i signar l’acta de constitució de la Secció, amb Nom, cognoms i DNI. Acompanyant-la d’un escrit amb les reclamacions a l’empresa (aquí un exemple de taula de reivindicacions).\nComunicar-ho a l’empresa mitjançant un burofax adjuntant aquests dos documents. El burofax acredita contingut en seu judicial, i les coses s’han de fer bé.\nQuan rebem a casa el justificant de recepció (l’hem de guardar molt bé pel judici) ja podem deixar de ser sigilosos: Toca fer-nos notar i que tothom s’enteri (empresa inclosa) que hem creat un sindicat.\nSecció creada. I ara què?\nL’experiència ens dius que el teu cap ho ignorarà i no dirà res. Però el cert és que es sentirà frustrat: has guanyat la primera partida i has trencat els seus esquemes.\nSi et ve a donar una xarrada sobre “aquí les coses no les fem així”, la pots gravar amb el mòbil (és legal sempre que formem part de la conversa).\nLa Secció un cop constituïda no ha de ser acceptada per ningú.\nI si no reconeixen la Secció Sindical perquè no he guanyat les eleccions sindicals? Fals, estan confonent conceptes expressament. La Secció un cop constituïda no ha de ser acceptada per ningú, i ens proporciona protecció legal davant de l’acomiadament i d’altres represàlies.\nVull crear una Secció Sindical!\nSi estàs fart de l’empresa, del cap, i/o del comitè d’empresa. Si t’exploten, et paguen per sota de conveni o de l’SMI, si treballes més hores de les legals, si no estàs contractat…\nContacta amb CNT Cornellà i comarca, i comença a lluitar, que ja és hora.\nArticle adaptat del fil de l’advocat laboralista Luis F. Pallarés (de Legales Sin Fronteras) i del seu article a Litigio Crítico (https://litigiocritico.blogspot.com/2019/01/como-iniciar-un-sindicato-en-la-empresa.html)


La controvèrsia política i social dels darrers mesos s’ha de treballar educativament a l’aula? – Edubaròmetre\nLa controvèrsia política i social dels darrers mesos s’ha de treballar educativament a l’aula?\nEl 70% de les famílies creu que les controvèrsies polítiques i socials són una oportunitat educativa i s'han de tractar a l'escola. Només el 13% tem que els docents traslladin les seves pròpies creences a l'alumnat.\nEtiquetes: aula, conflicte\nNota de premsa. Preguntes sobre les acusacions d’adoctrinament a l’escola catalana.\nDarrerament, han ocorregut fets excepcionals socialment i política, se n’ha de parlar a l’escola?


Infosalut - Balears reactiva la xarxa sentinella de vigilància d'infeccions respiratòries agudes lleus\nCom a novetat, inclourà la vigilància de la COVID-19 i el virus sincític respiratori (VRS) responsable de molta patologia pediàtrica. A més, estarà operativa tot l’any, mentre duri la pandèmia.\nAl voltant de 40 professionals d’atenció primària de Mallorca, Menorca i les Pitiüses han participat avui en la sessió de formació que han organitzat la Direcció General de Salut Pública i el Servei de Salut de les Illes Balears per reprendre el funcionament de la xarxa sentinella de vigilància d’infeccions respiratòries agudes lleus que, com a novetat, a més de la grip, inclourà la vigilància de la COVID-19 i el virus sincític respiratori (VSR), responsable de molta patologia pediàtrica. D’altra banda, passarà a estar operativa tot l’any, mentre duri la pandèmia.\nL’activitat de la xarxa va començar el passat dilluns dia 6 de juny. D’aquesta manera, l’arxipèlag és una de les primeres comunitats d’Espanya que reinicia aquesta tasca, la qual va quedar aturada a causa de la pandèmia de COVID-19.\nSi bé 9 regions, entre elles Balears a través de l’Hospital Universitari Son Espases, han mantingut la vigilància de les infeccions respiratòries agudes greus (IRAg), la vigilància de les infeccions lleus (IRAs), que es fa a través de la xarxa sentinella d’Atenció Primària, va quedar suspesa quan es varen crear els dos circuits diferenciats per a pacients COVID-19 i no COVID-19 i es va canviar el funcionament habitual dels centres de salut.\nAra, una vegada s’han eliminat els dobles circuits es reprèn aquesta vigilància, per a la qual cosa ha tengut lloc una sessió formativa que ha estat impartida per professionals del Servei d’Epidemiologia de la Direcció General de Salut Pública i també del Servei de Microbiologia de Son Espases.\nL'objectiu és vigilar grip i COVID-19 conjuntament, i que aquests sistemes es mantenguin en el temps com a sistemes de vigilància d'infecció respiratòria aguda (IRA) lleu i greu, amb els quals es podrà vigilar, a més dels dos virus esmentats, qualsevol altre virus respiratori (com el virus respiratori sincític) i qualsevol possible agent etiològic emergent en el futur.\nAquesta acció s’emmarca dins el compromís que varen adquirir la ministra de Sanitat i els consellers i conselleres de Salut de les comunitats i ciutats autònomes per enfortir la vigilància epidemiològica el passat 10 de març, en la Declaració de Saragossa.\nLa xarxa sentinella\nTambé com a novetat, la xarxa sentinella passarà a estar operativa tot l’any, mentre duri la pandèmia. Fins ara era un sistema que recollia informació, durant la temporada gripal (des de la setmana 40 d’un any –octubre- fins a la setmana 20 de l’any següent –maig-), sobre els casos de grip detectats en una mostra representativa de la població de la comunitat autònoma, al voltant del 5%, que és atesa per 40 metges de família i pediatres de centres de salut distribuïts per tot el territori.\nInclou la vigilància microbiològica de la grip mitjançant l’anàlisi dels frotis naso-faringis recollits pels metges sentinelles a una part dels casos. En la gestió d’aquest sistema -especialment en la gestió de mostres- intervenen les gerències d’Atenció Primària de les Illes col·laborant amb el Servei d’Epidemiologia de la Direcció General de Salut Pública.\nEl laboratori de microbiologia de l’Hospital Universitari Son Espases és el de referència a la xarxa pel que fa a l’anàlisi de mostres. La Xarxa de les Illes Balears està integrada dins la Xarxa Nacional de vigilància sentinella de grip.\n[Font: Conselleria de Salut i Consum. 03/06/2022]


Dimarts, el candidat republicà a la Casa Blanca, Donald Trump, resultava guanyador en una de les eleccions més ajustades, més polaritzades i amb els candidats menys populars dels últims temps. La seva victòria ha estat un revulsiu tant a Amèrica com a Europa, que després del Brexit es mira amb preocupació l’augment del populisme de dretes i pensa com influirà la presència de Trump a la Casa Blanca, en el ja complicat panorama europeu.\nCom bé destaquen la majoria dels anàlisi, ‘el cinturó de l’òxid’, la zona industrial tradicional dels Estats Units, ha estat la clau de la victòria de Donald Trump. Respecte la victòria d’Obama de 2012 només sis estats han canviat de mans i cinc d’ells són d’aquesta zona industrial al voltant dels Grans Llacs.\nTres d’aquests estats havien estat baluards demòcrates: Wisconsin s’havia decantat des del 1984 sempre pels demòcrates, mentre que Pennsilvania i Michigan no havien canviat de color des del 1988. Aquests cinc estats destaquen per tenir un elevat percentatge de població blanca sense estudis, que arriben a representar el 49% a Iowa o el 42% a Ohio, sent molts d’entre ells obrers sindicats. Els obrers de sindicats van representar el 22% dels votants a Ohio el 201 i van ser els qui van votar de forma més majoritària per Obama.\nAquesta regió ha estat especialment castigada per la crisi econòmica i les polítiques comercials de lliure comerç de les últimes dècades, que han portat a la deslocalització empresarial. Els treballadors, per això, han vist amb esperança el discurs de Trump de reindustrialitzar la regió i protegir els treballadors ‘americans de veritat’ de les economies exteriors.\nUna de les claus de la victòria republicana ha estat la capacitat d’atreure un votant nostàlgic. El 81% dels votants de Trump consideren que a dia d’avui es viu pitjor que fa cinquanta anys. En canvi, entre els votants de Clinton aquesta nostàlgia només la comparteix un 19% dels votants. La diferència és clara.\nTambé hi ha una diferència significativa entre com perceben el futur. El 68% dels trumpistes consideren que la següent generació viurà pitjor que l’actual, mentre que els demòcrates són més optimistes, i només un 30% considera que es viurà pitjor.\nLa fi del lliure comerç?\nPer a solucionar la precarietat de la població, Trump ha promès abaixar impostos, considerant que qui guanya menys de 25.000 $ no hauria de pagar-ne, a la vegada que ha promès baixar la pressió fiscal a les empreses.\nPerò una de les claus més importants de la victòria de Trump, ha estat la seva oposició al lliure mercat. Ell s’ha compromès a reindustrialitzar un altre cop els Estats Units, proposant un nou ‘New Deal’, a base de reconstruir infraestructures, carreteres i ciutats, creant milers de llocs de treball. Aquesta aposta sembla difícil de combinar, però, amb una baixada d’impostos i s’allunya de l’estat mínim reivindicat pels republicans.\nAquest discurs ha caigut bé en una població americana que ha vist com desapareixien sis milions de llocs de treball en la manufactura, mentre que més de la meitat de llocs de treball que s’han creat des de 2010 eren mal pagats i a temps parcial. I mentre que l’u per cent més ric obtenia el 95% dels beneficis des del 2010.\nAquesta situació ha motivat, sobretot entre els votants de Donald Trump, un rebuig a la política comercial que havia promogut Estats Units arreu del món. Prop del 70% de votants republicans rebutgen el lliure comerç, així com un terç dels demòcrates.\nTrump contra el TTIP\nEl Tractat Transatlàntic de Comerç i Inversions (TTIP) sembla que no continuarà endavant i Trump ha promès limitar radicalment el comerç exterior, aplicant aranzels i revisant el tractat de lliure comerç d’Amèrica del Nord (NAFTA). Aquest acord va permetre invertir bens i serveis entre Canada, Estats Units i Mèxic, fet que va provocar la deslocalització massiva de bona part de les indústries tradicionals, precisament cap a Mèxic. Si es volgués revertir la situació, però, qualsevol acord ha de ser pactat pels presidents dels tres països, amb l’aval de les cambres. I en el cas que Estats Units decidís abandonar en NAFTA, també seria necessari el vistiplau del Congrés. Trump si no convenç el seu partit, històricament favorable al lliure comerç, no podrà aplicar, doncs, una de les seves promeses estrella.\nUnió Europea i Xina\nLa Unió Europea és el major soci comercial d’USA i la economia europea pot dependre en gran part de la política del nou president, així com del seu més que probable enfrontament amb la segona potència mundial, la Xina.\nEl nou president nord-americà en el seu enfrontament verbal contra la Xina ha arribat a considerar positiu que Japó i Corea del Sud tinguin armes nuclears per protegir-se de Corea del Nord i la Xina. Fins i tot ha arribat a dir que el canvi climàtic és un invent xinès per a fer menys competitiva l’industria americana. En aquest sentit s’espera la revocació de l’acord climàtic de París, així com del finançament a programes contra l’escalfament global de l’ONU.\nEl nou mandat pot ser també l’època daurada de les companyies petrolíferes, de carbó i de gas que aprofitaran al màxim aquesta nova oportunitat sorgida. I un retrocés en els avenços social, que podria incloure la derogació de l’Obamacare, que va donar cobertura de salut a vint milions de persones .\nTrump: el laboratori de proves d’Europa?\nDimarts, després de la victòria de Trump en les eleccions, el líder de l’UKIP, el partit euròfob anglès, va assegurar que el 2016 havia estat l’any de les dos grans revolucions polítiques. La victòria electoral republicana i el Brexit. La de Trump va ser celebrada pels partits d’extrema dreta d’arreu d’Europa.\nEl Regne Unit sembla que estarà més aïllat que mai, davant la sortida d’Europa i amb uns Estats Units més proteccionistes i aïllacionistes. El propi Trump, favorable al Brexit, va considerar la sortida del Regne Unit de la Unió Europea com una aposta per la llibertat i la independència, recuperant així el control de fronteres, polítiques i econòmiques, davant una Unió Europea que no funciona. En aquell moment el candidat republicà va assegurar que els Estats Units d’Amèrica farien el mateix en les eleccions.\nAquests arguments, coincideixen en gran mesura en l’anàlisi fet pels partits europeus d’extrema dreta, que han provocat el Brexit o que antics feus comunistes hagin passat al Front Nacional francès. La idea de “fer gran Amèrica de nou”, el rebuig als polítics professionals i mitjans de comunicació, així com el control de la immigració és similar en diversos estats.\nEl líder laborista Corbyn, va analitzar la derrota de Clinton com un rebuig de gran part de la població a una classe política i un sistema econòmic que simplement no funciona per a la majoria de la gent i que ha provocat desigualtat i pèrdua del nivell de vida en els dos països. Amb una socialdemocràcia sense full de ruta, els ciutadans estan apostant per un gir a l’esquerra, o en molts casos, per un vot a partits d’extrema dreta.\nEl nou president, pot ser un revulsiu positiu per l’extrema dreta, o en cas d’un fracàs, negatiu per aquesta formacions, encara que el president intentaria carregar les responsabilitats al bloqueig dels altres polítics o dels poders econòmics. El vencedor de les eleccions dona suport a la deportació dels prop d’onze milions d’immigrants “il·legals” dels Estats Units, crear una base de dades pels refugiats, impedir l’entrada d’àrabs i un major control de la població musulmana del país. Fins i tot, aposta per derogar la llei que dona nacionalitats als nascuts als Estats Units de pares sense papers. L’expulsió massiva d’immigrants es calcula que podria tenir un cost desorbitat (114.000 milions de dòlars) i per tant irrealitzable –i cal recordar en aquest sentit que Barack Obama ja ha estat el president que més immigrants en la història d’USA ha expulsat.\nLa victòria de Trump pot obrir un nou període de victòries d’extrema dreta a Europa, iniciant-se el 4 de desembre, quan es repeteixen les presidencials austríaques, on el Partit de la Llibertat es va quedar a 30.000 vots d’assolir la victòria. Justament el mateix dia Itàlia fa un referèndum sobre la reforma constitucional on Renzi s’hi juga el lloc i podria afavorir el Movimento 5 Stelle i la Lliga Nord. L’any que ve es produiran les eleccions als Països Baixos, on pot vèncer Geert Wilders, així com les eleccions alemanyes serviran per mesurar la força d’Alternativa per Alemanya (AfD).\nLa fi de l’OTAN?\nLa política exterior de Trump es pot resumir amb una de les seves pròpies frases: “Ens portarem bé amb les nacions que vulguin portar-se bé amb nosaltres”. Aquesta premissa tant subjectiva pot portar a rebaixar les tensions amb Rússia. Però també pot portar a la situació contrària.\nUna de les idees que ha remarcat més Trump és que ‘l’OTAN està obsoleta’. Per primer vegada des de 1949, quan es va crear l’aliança, un president no garanteix que els Estats Units defensaran un país de l’Aliança si aquest és atacat. Concretament en el cas dels països Bàltics, va assegurar que en primer terme revisarien si aquests estats havien complert amb les seves obligacions.\nEl retret principal que Trump fa és que Europa no arriba al 2% del PIB de despesa militar, tal com es va comprometre i en canvi Estats Units fa una despesa superior, excessiva, per a la defensa comuna. En les actuals circumstàncies els estats europeus de l’OTAN haurien d’augmentar la seva despesa militar en un 56,25%. Fins i tot ha arribat a assegurar que els alemanys haurien de pagar als americans per tenir bases nord-americanes al seu país.\nEls Estats Units actualment gasten uns 600.000 milions de dòlars anuals, mentre que els estats europeus es situen en 300.000 milions de dòlars, lluny de la teòrica dues meitats a parts iguals. Cal remarcar, tot i això, que la suma del bloc europeu suposa el segon major pressupost mundial, superant fins i tot, el pressupost combinat de Xina i Rússia. Per tant, com a mesura de protecció i dissuasiva contra altres potències, sembla que Europa tampoc necessitaria Estats Units.\nPotser la qüestió és si l’OTAN té sentit en el segle XXI, ja que el mateix Trump assegura que l’OTAN es va crear davant el temor d’una expansió soviètica al continent europeu. Una ullada al mapa mostra clarament una gran similitud entre els actuals estats de la Unió Europea i els de l’OTAN, cosa que podria evolucionar a la creació d’un exercit europeu. L’amenaça de Trump es podria convertir així en una oportunitat per Europa de marcar perfil propi davant els dictats americans, a la vegada que seria l’opció més honesta si els estats europeus no consideren necessari augmentar radicalment el seu pressupost en defensa.


telecomunicacions | Bitsquevolen\nControl d’un habitatge des del palmell de la mà\nCategory: Telecomunicacions Tags: estudiants, MASTEAM, Mòbils, recerca, smart cities, telecomunicacions, TFM\nCada cop les xarxes de sensors sense fils estan més esteses, i un dels seus àmbits d’aplicació és el domèstic, aplicades a controlar la nostra llar. Són els que en anglès es denominen WHANs Wireless Home Automation Networks.\nLa idea és col·locar en una casa uns dispositius de baix consum que utilitzen el medi ràdio per comunicar-se, el que facilita la seva instal·lació, i que permeten, per exemple, apagar i encendre llums en funció de l’hora, la llum natural existent o la presència d’algú en una habitació.\nTV sobre IP a l’EETAC\nCategory: Telecomunicacions Tags: 3D, i2CAT, IPTV, recerca, telecomunicacions, telemàtica, xarxes\nSabíeu que la TV sobre IP assolirà la xifra de 80 milions d’espectadors en només dos anys? A l’EETAC i a la Fundació i2CAT ja fa temps que estem experimentant amb les tecnologies IPTV en forma de Projectes Fi de Carrera, i les expliquem a l’assignatura Serveis Audiovisuals sobre Internet, del Grau en Enginyeria Telemàtica. Read More\nActivitats sobre TV 3D a l’EETAC\nCategory: Telecomunicacions Tags: 3D, i2CAT, recerca, telecomunicacions, telemàtica\nUn grup de professors, investigadors i estudiants de l’EETAC estan duent a terme activitats de desenvolupament i experimentació en el camp de la captació i transmissió de vídeo 3D sobre xarxes IP.


Justícia crea un nou tractament amb visió de gènere per a totes les dones preses a Catalunya\nL’objectiu dels Serveis Penitenciaris és proporcionar les eines per a l’apoderament femení i pautes positives de salut sexual i reproductora\nSis de cada deu internes són víctimes de violència de gènere i tenen problemes de salut mental\nLa consellera Capella visita la perruqueria del CP Dones.\nL’àmbit dels Serveis Penitenciaris és masculí. Les dones només hi representen el 7 % (562) de la població reclusa. En canvi, les internes requereixen un tractament que s’adapti a les seves necessitats. El Departament de Justícia, a partir de l’experiència de diversos centres penitenciaris, ha creat el primer programa de tractament amb visió de gènere que s’aplicarà a totes les presons amb dones de Catalunya.\nL’objectiu d’aquesta iniciativa és l’apoderament de les dones recluses i la seva preparació per al retorn a la vida en llibertat. Els educadors, psicòlegs, treballadors socials i juristes de cada centre ofereixen aquest tractament en funció de la trajectòria de les internes i la seva situació social i familiar. Tot el tractament es desenvolupa en grups molt reduïts. Es tracta de proporcionar eines per a la maternitat, per potenciar l’autoestima i per a una conducta sexual i sanitària responsable. Dels 13 centres penitenciaris de Catalunya, només n’hi ha cinc que tinguin dones internes. Són el Centre de Dones de Barcelona – popularment coneguda com Wad Ras –, Brians 1 (Sant Esteve Sesrovires, Baix Llobregat), Ponent (Lleida), Mas d’Enric (El Catllar, Tarragonès) i Puig de les Basses (Figueres, Alt Empordà).\nVíctimes de violència de gènere condemnades per robatoris i tràfic de drogues\nEl perfil de les internes en un centre penitenciari de la Generalitat és el d’una dona de 38 anys, condemnada a una pena de cinc anys per robatori (39 %) o tràfic de drogues (32 %). En sis de cada deu casos, han estat víctimes de violència de gènere i pateixen algun problema de salut mental. Les internes també dupliquen els casos de manca de recursos econòmics respecte dels homes i tenen menys xarxa familiar.\nHan patit violència de gènere\nProblemes d'ocupació i absència de plans de futur\nNivell educatiu baix\nFalta de suport familiar\nTotal persones condemnades\n*dades maig 2018\nTaxa de reincidència 2014\nPerruqueria del CP Dones de Barcelona [1,7 MB ]\nLa consellera Capella a la perruqueria del CP Dones de Barcelona. [1,52 MB ]\nLa consellera Capella a la perruqueria del CP Dones de Barcelona -2 [1,63 MB ]\nLa consellera Capella reunida amb les internes del CP Dones Barcelona [1,54 MB ]


L’art de perdre’s. Elogi de la deriva\nLluís Calvo en diàleg amb Esteve Plantada\nDissabte 11 de juny, 17.30 h, Museu de Granollers\nNo totes les rutes tenen una direcció coneguda. La deriva, el fugir del trajecte marcat i el vagareig són formes de descobriment, tan físic com polític. Poden ser, de fet, vertaderes estratègies de resistència.\nLluís Calvo és assagista, poeta, narrador i crític literari. Llicenciat en Geografia, col·labora amb diferents mitjans i és un autor prolífic que practica diferents gèneres. En l’àmbit de l’assaig, ha publicat els llibres Les interpretacions (Salobre, 2006), Baules i llenguatges (Tres i Quatre, 2011), El meridià de París (Poncianes, 2016), L’infiltrat. Estratègies d’intrusió, anonimat i resistència (Arcàdia, 2019) i Els llegats. Una lectura contemporània de la tradició (Arcàdia, 2021), obres saludades per la crítica com a revulsius de l’assaig català contemporani.\nEsteve Plantada va néixer a Granollers. Poeta, periodista cultural i crític de cinema, és professor del màster de Periodisme Literari de la UAB i del Laboratori de Lletres. Col·labora regularment amb les publicacions El Temps i El Temps de les Arts, i als programes televisius En línia, de TVE, i Àrtic, de Betevé, i radiofònics com Catalunya Migdia i Estiu de Gràcia, de Catalunya Ràdio. Els seus poemaris han estat reiteradament premiats i traduïts al castellà, al francès, a l’italià i al basc. Com a rapsode, ha participat en recitals a múltiples punts dels Països Catalans i també a París, a Cambridge i al Quebec.


El Col·legi Oficial de Psicologia de Catalunya col·labora amb la Generalitat de Catalunya en la cerca de mentors de refugiats | COPC - Col·legi Oficial de Psicologia de Catalunya\nEl Col·legi Oficial de Psicologia de Catalunya ha col·laborat amb la Generalitat de Catalunya en el procés de cerca de mentors de persones refugiades. Amb l’objectiu de minimitzar l’impacte de la crisi dels refugiats/ades, el govern va llançar una crida a persones que de manera voluntària volguessin exercir com a mentors seus. Paral·lelament, va contactar amb el COPC a través de la seva vicesecretària, Dolors Liria, per demanar la participació dels professionals de la psicologia en el procés, realitzant entrevistes als possibles mentors per descartar els candidats que no encaixaven en el perfil.\nMa José Poza, vocal del Consell Professional 2 i presidenta de la Secció de Psicologia de les Organitzacions i del Treball, i Jordi Vilardell, vocal de la Secció de Psicologia del Trànsit i de la Seguretat, van elaborar un document guia per a ser usat per tots els psicòlegs/òlogues que van respondre de manera altruista a la crida. En total hi van participar 25 professionals col·legiats, la major part d’ells vinculats a la Psicoxarxa Solidària del COPC, i van realitzar 200 entrevistes a grups de 3 a 5 voluntaris.\nEls professionals que van participar en el procés, que es va concentrar entre el 28 de febrer i l’11 de març, van quedar molt satisfets amb la iniciativa i la coordinació entre la Generalitat de Catalunya i el COPC. Tots ells van afirmar que, si hi hagués una altra ronda d’entrevistes, hi participarien sense dubtar-ho.\nEs reprenen les entrevistes\nDurant el mes d'abril de 2017 es reprenen les entrevistes i s'amplien a tot el territori. Cerquem col·legiats i col·legiades per realitzar les entrevistes als mentors de refugiats, sobretot a Tarragona, Lleida, Vic, Igualada i Manresa. Els col·legiats/ades interessats podeu contactar directament amb les delegacions del COPC per consultar el procediment i participar-hi. Els residents a les comarques centrals, podeu contactar amb Gemma Chumillas, qui us atendrà i explicarà els passos a seguir per col·laborar.